

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 218/28.08.2025**

**privind aprobarea Documentației de Avizare a Lucrărilor de Intervenții (D.A.L.I.) și a indicatorilor tehnico-economici aferenți obiectivului de investiție**

**„MODERNIZARE ȘI EXTINDERE STADION UNIO”**

Consiliul Local al Municipiului Satu Mare,

Analizând proiectul de hotărâre înregistrat sub nr. 49.782 /18.08.2025, referatul de aprobare al Primarului municipiului Satu Mare, înregistrat sub nr. 49.788/18.08.2025, în calitate de inițiator, raportul de specialitate comun al Serviciul Investiții Gospodărire-Întreținere şi al Direcției economice înregistrat sub nr. 49.794/18.08.2025, avizele comisiilor de specialitate ale Consiliului Local Satu Mare,

Având în vedere procesul verbal al Comisiei tehnico-economice cu nr. 46.494/30.07.2025,

Luând în considerare:

* prevederile Hotărârii Guvernului României nr. 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* prevederile art. 41, art. 44 alin. (1) și alin. (4) din Legea nr. 273/2006 privind finanțele publice locale, cu modificările și completările ulterioare;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În baza prevederilor art. 129 alin. (2) lit. b) coroborate cu prevederile alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin. (3) lit. g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta

**H O T Ă R Â R E**

**Art. 1.** Se aprobă Documentația de Avizare a Lucrărilor de Intervenții (D.A.L.I.) pentru obiectivul de investiție „Modernizare și extindere Stadion UNIO”, conform Anexei nr. 1 care face parte integrantă din prezenta hotărâre.

**Art. 2.** Se aprobă indicatorii tehnico-economici pentru obiectivul de investiție „Modernizare și extindere Stadion UNIO” conform Anexei nr. 2, parte integrantă din prezenta hotărâre.

**Art. 3.** Cu ducerea la îndeplinire a prevederilor prezentei hotărâri se împuternicesc Primarul Municipiului Satu Mare, Direcția Economică, precum și Direcția Tehnică – Serviciul Investiții, Gospodărire și Întreținere.

**Art. 4.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, către:

* Primarul Municipiului Satu Mare,
* Instituția Prefectului – Județul Satu Mare,
* Direcția Economică,
* Direcția Tehnică – Serviciul Investiții, Gospodărire și Întreținere.

**Președinte de ședință, Contrasemnează**

**Maurer Róbert-Csaba Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

M.T.-S.